ปวดหัวมากค่ะ เป็นมาได้ 3 วันแล้วค่ะจะปวดช่วงเวลานอนพอลุกขึ้นจะปวดมากตรงบริเวณที่หนุนนค่ะแล้วก็จะปวดตรงบริเวณที่มัดผมบ่อยๆค่ะกินยาไปก็ดีขึ้นแต่ก็กลับมาเป็นอีก เปลี่ยนนก็แล้ว ยังไม่หายค่ะ แม่หนูเป็นความดันค่ะเกี่ยวหรือเปล่าค่ะ แต่หนูไม่เคยตรวจสุขภาพมาก่อนนะคะ
สวัสดีค่ะ อาการปวดหัวมาก อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งโดยความดันสูง ถ้าเป็นมากๆเข้าขั้นวิกฤต อาจทำให้ปวดศีรษะได้เช่นกัน แต่ไม่ใช่ทุกคนที่มีความดันสูงจะต้องปวดศีรษะ และพบได้น้อยในคนอายุน้อยที่ไม่มีโรคประจำตัวอะไรค่ะการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้แม้จะกินยาแก้ปวดแล้วก็ไม่ดีขึ้น ให้รีบไปพบแพทย์